Pohjois-Savon terveydenhoitajayhdistys

Jäsenkirje Joulukuu 2012

Hei yhdistyksemme jäsen!

Vuosi on jälleen vierähtänyt ja on aika rauhoittua joulun viettoon. Haluamme kuitenkin tiedottaa muutamista alkuvuoden tapahtumista.

Yhdistyksen sääntömääräinen vuosikokous pidetään Sokos Hotelli Puijonsarvessa keskiviikkona 13.2.2013. Vuosikokouksen yhteydessä pidetään GSK:n kanssa yhteistyössä rokotekoulutus, aiheena matkailijoiden rokotukset. Iltapäivän aikataulu on seuraavanlainen:

 Klo 14.30 Rokotekoulutus, GSK

 Klo 16.00 Kahvit

 Klo 16.30 Pohjois-Savon terveydenhoitajayhdistyksen vuosikokous

 Noin klo 17.30 ruokailu seisovasta pöydästä

Ilmoittautumiset sihteerillemme Sanna Savolaiselle 3.2.2012 mennessä sähköpostilla savolainensanna@hotmail.com. Mainitse ilmoittautumisen yhteydessä mahdollisista erityisruokavalioista. Mukaan koulutukseen ja ruokailuun mahtuu 50 nopeinta ilmoittautujaa. Vuosikokoukseen ovat kaikki jäsenemme tervetulleita. Ilmoittautuneille lähetetään vuosikokouksen materiaalit ja esityslista ennen kokousta sähköpostilla. Materiaalit julkaistaan myös yhdistyksen nettisivuilla viimeistään 2 viikkoa ennen kokousta.

Järjestimme syksyllä kyselyä kuinka moni jäsenistämme olisi osallistumassa terveydenhoitajapäivien yhteiskuljetukseen. Alustavia ilmoittautumisia oli sen verran, että hallituksessa päätimme järjestää kuljetuksen. Kuljetus lähtisi 7.2 aikaisin aamulla ja paluu olisi heti päivien päätyttyä 8.2. Alustavasti kuljettajan kanssa on sovittu lähtöpaikoiksi Toivala/Vuorela, Kuopion linja-autoasema ja Pitkälahti ABC. Mikäli lähdet matkanvarrelta mukaan, niin kerro siitä ilmoittautumisen yhteydessä. Omavastuu yhteiskuljetukseen osallistujilta on jäseniltämme 30 e ja ulkopuolisilta 50 e, joka maksetaan yhdistyksen tilille. Maksuohjeet ja tarkemmat aikataulutiedot lähetetään ilmoittautuneille tammikuun aikana. Ilmoittautumiset 7.1.2013 mennessä sihteerillemme Sanna Savolaiselle savolainensanna@hotmail.com. Mikäli ilmoittautuneita on määräaikaan mennessä alle 10, yhdistys ei järjestä kuljetusta.

Rauhallista joulunaikaa ja kaikkea hyvää vuodelle 2013!

Toivottaa: Pohjois-Savon terveydenhoitajayhdistyksen hallitus